Document ID: 32008R0591

UREDBA KOMISIJE (ES) št. 591/2008
z dne 23. junija 2008
o spremembi Uredbe (ES) št. 712/2007 o odprtju stalnega javnega razpisa za ponovno prodajo žit iz zalog intervencijskih agencij držav članic na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 43 v povezavi s členom 4 Uredbe,
ob upoštevanju naslednjega:
(1)
Z Uredbo Komisije (ES) št. 712/2007 (2) so bili odprti stalni javni razpisi za ponovno prodajo žit iz zalog intervencijskih agencij držav članic na trgu Skupnosti. Rok za oddajo ponudb za zadnji delni javni razpis je 25. junij 2008.
(2)
Da se za začetek tržnega leta 2008/2009 rejcem in industriji krmil za živali zagotovi dobavo po konkurenčnih cenah, je treba na trg z žiti še naprej dajati na voljo intervencijske zaloge madžarske intervencijske agencije, ki ima do zdaj edina še zaloge, ter določiti dneve in roke, do katerih izvajalci lahko vložijo ponudbe z ozirom na načrtovane seje Upravljalnega odbora za skupno ureditev kmetijskih trgov.
(3)
Uredbo (ES) št. 712/2007 je zato treba spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Členu 3(1) Uredbe (ES) št. 712/2007 se doda naslednji pododstavek:
„Od 1. julija 2008 je rok za oddajo ponudb za delne javne razpise sreda 9. julija 2008, 23. julija 2008, 6. avgusta 2008, 27. avgusta 2008 in 10. septembra 2008 ob 13. uri (po bruseljskem času).“
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. julija 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. junija 2008

Labels: 3
17
18